РЕПУБЛИКА СРБИЈА

ОПШТИНА ПРИЈЕПОЉЕ

ОПШТИНСКА УПРАВА

Одељење за финансије и буџет Број: 401 – 513/2024

Датум: 28..03.2024.год.

На основу члана 16 став 2. Законао изменама и допунама Закона о буџетском систему („Сл.гласник РС“, бр. 103/201515, 72/2019, 149/2020, 118/2021,138/2022 и 118/2021- др.закон), Одељење за буџет и финансије, општине Пријепоље доноси

ПЛАН УВОЂЕЊА РОДНО ОДГОВОРНОГ БУЏЕТИРАЊА У ПОСТУПАК ПРИПРЕМЕ И ДОНОШЕЊА БУЏЕТА ОПШТИНЕ ПРИЈЕПОЉЕ ЗА 2025.

ГОДИНУ

У оквиру спровођења реформе јавних финансија, у поступку припреме и доношења буџета Општине Пријепоље за 2025. годину са пројекцијама за 2026. и 2027. годину, наставља се процес унапређења програмског модела буџета кроз даље интегрисање принципа родно одговорног буџетирања у буџетском процесу.

Сходно члану 2. став 1. тачка 58а) Закона о буџетском систему („Сл.гласник РС“, бр. 54/09, 73/10, 101/10, 101/11, 93/12, 62/13, 63/13-испр, 108/13,142/14, 68/15- др..закон, 103/15, 99/16, 113/17, 95/18, 31/19, 149/20, 118/21, 118/21-др.закон и 138/22), родно одговорно буџетирање подразумева родну анализу буџета и реструкрурирање прихода и расхода са циљем унапређења родне равноправности, док је чланом 4.истог закона прописано да родно одговорно буџетирање помаже у остварењу алокацијске ефикасности која подразумева распоређивање средстава са циљем унапређења родне равноправности.

Чланом 16. став 1. Законао изменама и допунама Закона о буџетском систему („Сл.гласник РС“, бр. 103/15, 72/19 и 149/20) прописано је да се одредбе овог закона које се односе на родно одговорно буџетирање примењује на буџетске кориснике у складу са годишњим планом поступног увођења родно одговорног буџетирања, а у целини до доношења буџета локалне власти за 2025. годину.

1. У поступку припреме и доношења буџета за 2025. годину, корисници буџетских средстава који су већ укључени у овај процес, треба да наставе са применом и даљим унапређењем родно одговорног буџетирања.

Наведени корисници буџетских средстава треба да формулишу своје родно одговорне циљеве и показатеље који адекватно мере допринос циља унапређењу родне равноправности између жена и мушкараца/ девојчица и дечака, а сви показатељи који се односе на лица требало би да разврстани по полу.

Буџетски корисници који су започели процес увођења родно одговорног буџетирања треба да наставе рад на даљем унапређењу родне равноправности у сладу са релевантним националним секторским полотикама и политикама у области родне равноправности, као и у складу са родним анализама у областима у којима су сачињене, а постојеће РОБ циљеве и показатеље потребно је даље унапређивати на основу искуства у досадашњој примени.

Имајући у виду да је прописан рок за примену одредаба Закона који се односе на родно одговорно буџетирање у целини до доношења буџета локалних власти за 2025. годину, као и да су у међувремену донети прописи и стратешка документа којима се уређује родна равноправност и антидискриминациона политика, препорука је да у припреми својих финансијски планова за 2025. годину сви буџетски корисници утврде циљ чијим остварењем се очекује да буду мапиране активности из њихове надлежности са аспекта циљева утврђених прописима који уређују родну равноправност и антидискриминацију, као и да на основу тога буду одређени приоритети за родно одговорно планирање. У складу са дефинисаним родно одговорним циљевима потребно је планирати и родно одговорне показатеље, а показатељи који се односе на лица требало би да буду разврстани по полу.

Родно одговорно буџетирање, односно увођење принципа родне равноправности у буџетски процес, подразумева родну анализу буџета и реструктурирање прихода и расхода са циљем унапређења родне равноправности. Општина Пријепоље посвећена је континуираном подизању квалитета управљања јавним финансијама које ефективно одговарају на потребе локалне заједнице. Родно одговорно буџетирање доприноси побољшању ефективности и транспарентности буџета и омогућава бољи увид у користи које жене и мушкарци имају од буџетских средстава.

1.Послови координације активности у области техничке подршке увођењу родно одговорног буџетирања спровешће Одељење за буџет и финансије општине Пријепоље у сарадњи релавантним институцијама надлежним за унапређење родне равноправности.

2. Сви буџетски корисници подстичу се да у поступку израде програмског буџета кроз програме, програмске активности и пројекте у оквиру својих надлежности, припремају индикаторе/показатеље/ који се односе на лица тако да они буду разврстани по полу.

3.Овај план објављује се на интернет страници општине Пријепоље и доставља свим буџетским корисницима општине Пријепоље.

РУКОВОДИЛАЦ ОДЕЉЕЊА ЗА ФИНАНСИЈЕ И БУЏЕТ

Горица Безаревић