Република Србија Општина Пријепоље Општинска управа

Одељење за буџет и финансије

Бр: 400 – 11/24-1

Дана:15.07. 2024.год.

Пријепоље

ПРЕДМЕТ: **Упутство за припрему Предлога првог ребаланса финансијских планова директних и индиректних корисника буџета општине Перијепоље за 2024. годину**

На основу члана 40 , 41 ,47 и 63 Закона о буџетском систему („Службени гласник РС, бр. 54/09, 73/10, 101/10, 101/11, 93/12, 62/13 , 63/13-исправка ,108/2013, 142/2014 , 68/15, 103/15, 99/196, 113/17, 95/18,31/19, 72/19,149/20, 118/21, 138/2022 и 92/2023), члана

1. Став 1. Закона о буџетском систему, достављамо вам Упутство за припрему предлога ребаланса финансијских планова директних и индиректних корисника буџета општине Пријепоље за 2024. годину .

На основу исказаних потреба корисника буџета предлаже се доношење измена и допуна Одлуке о буџету општине Пријепоље за 2024.годину.

**Инструкције за израду предлога ребаланса буџета за 2024.годину Приходи и примања**

На основу анализе динамике остварења текућих прихода и примања у току претходне године и остварења прихода и примања буџета општине Пријепоље у 2024. години, а имајући у виду и да је прошла тек четвртина године, не може се очекивати повећање планираног обима текућих прихода који се остварују од пореза, такси и накнада. Потребно је да се изврши алокација средстава на најквалитетнији начин, како би се приоритетне програмске активности и пројекти могли реализовати, а у циљу обезбеђивања услова за несметано функционисање корисника буџета. Могућност повећања поједине групе прихода односе се на непланирана, а додељена средства општини од трансфера и донација.

**Предлози ребаланса финансијских планова директних и индиректних корисника буџета не могу прелазити одобрену масу средстава која је корисницима буџета одобрена Одлуком о буџету општине Пријепоље за 2024.годину .**

**Текући расходи**

Директни и индиректни корисници буџета општине треба да сачине предлоге ребаланса финансијских планова, водећи рачуна о реалној процени финансијских потреба и извора средства из којих ће се ове потребе финансирати, исказујући уштеде на свим апропријацијама на којима до сада није преузета обавеза

Потребно је да се предложени расходи искажу према очекиваним изворима финансирања у складу са чланом 8. Правилника о стандардном класификационом оквиру и контном плану за буџетски систем, с обзиром да је услов за коришћење остварених сопствених прихода планиран расход у буџету из тог извора.

Распоред средстава индиректним корисницима у оквиру програмских активности може бити измењен и не ограничава директне и индиректне кориснике буџета да изврше прерасподелу средстава између програмских активности и пројеката. Буџетски корисници су у обавези да преиспитају нормативе потрошње:

* да сагледају сегменте потрошње на којима се може извршити рационализација или постићи уштеда и да дају предлоге за уштеде,
* да анализирају расходе који се у текућој години извршавају у већем обиму него што се првобитно планирало, водећи рачуна о приоритетима, а то су стални трошкови, и да дају предлоге за повећање појединих расхода указујући на уштеде на другим апропријацијама

- да утврде листе расхода и издатака на које се може утицати и оних који се безусловно морају испоштовати (преузете обавезе по основу трошкова текућих поправки и одржавања, материјала, капиталних издатака и услуга), анализом потрошње у првој половини текуће године.

Изузетно, директни и индиректни корисници буџета општине Пријепоље, могу поднети захтеве за додатна средства, уколико се створила потреба применом нових или измењених закона и других аката. Обавеза корисника је да у писменом образложењу изнесе оправдане разлоге за планирање додатних средстава, утврди редослед приоритета и сл.

Напомињемо да је и у изради предлога ребаланса финансијских планова, обавеза корисника буџета општине Пријепоље да се придржавају Упутства за припрему одлуке о буџету локалне власти за 2024.годину и пројекција за 2025. и 2026.годину који је доставило Министарство финансија .Чланом 36а Закона о буџетском систему предвиђено је да уколико је одлука о буџету локалне власти супротна смерницама из Упутства , министар може привремено обуставити пренос трансферних средстава из буџета Републике Србије , до момента док се одлука о буџету не усклади са упутством.

**Поступак и динамика достављања предлога финансијских планова буџетских корисника**

Предлог ребаланса финансијског плана корисника буџетских средстава за 2024. годину потребно је израдити према овом Упутству и исти треба да садржи следеће обрасце и табеле:

Предлог финансијског плана састоји се из следећих делова:

Табела 2 – Плате и број запослених 2024.год. Табела 3 – Предлог капиталних пројеката

Ово упутство и потребне табеле налазе се на интернет страници

Све попуњене табеле са образложењем морају се доставити у штампаном и електронском облику. Предлог ребаланса финансијског плана у штампаном облику треба да садржи писано образложење, да буде потписан од стране одговорног лица корисника буџетских средстава и оверен печатом.

Упутство и табеле можете преузети на сајту [www.prijepolje.rs](http://www.prijepolje.rs)

Предлог ребаланса вашег финансијског плана за 2024. годину и пројекцијe за 2025. и 2026. годину, са образложењем и попуњеним прилозима, доставите Одељењу за буџет и финансије до 25.07.2024. године.

С поштовањем,

Одељење за буџет и финансије

Горица Безаревић

Доставити : Директни буџетски корисници

Општинска управа - Одељење за инвестиције

Општинска управа - КЛЕР

Дом културе Пријепоље

Матична библиотека

Музеј

ПУ. ,,Миша Цвијовић“

Туристичка органиазација

ЦЗСР

МЗ

ОШ,, Владимир Перић Валтер“ Пријепоље

ОШ,, Свети Сава“ Бостани

ОШ,, Милосав Стиковић“ Коловрат

ОШ,, Михајло Баковић“ Сељашница

ОШ,,Бошко Буха“ Ивање

ОШ,, Светозар Марковић“ Бродарево

Основна Музичка школа

Пријепољска гимназија

Економско трговинска школа

Техничка школа